techiaith/cofnodycynulliad_en-cy huggingface dataset:
English: Thank you for the question. Our strategy for encouraging greener transport is clearly set out in 'Llwybr Newydd: the Wales Transport Strategy 2021', which reiterates our determination to achieve more active travel, greater use of public transport and low-emission vehicles, and creating closer links between land-use planning and transport in line with the clean air plan for Wales.
Welsh: Diolch am eich cwestiwn. Mae ein strategaeth ar gyfer annog trafnidiaeth fwy gwyrdd wedi'i nodi'n glir yn 'Llwybr Newydd: Strategaeth Drafnidiaeth Cymru 2021', sy'n ailadrodd ein hymrwymiad i gyflawni mwy o deithio llesol, mwy o ddefnydd o drafnidiaeth gyhoeddus a cherbydau allyriadau isel, a chreu cysylltiadau agosach rhwng cynlluniau defnydd tir a thrafnidiaeth yn unol â'r cynllun aer glân i Gymru.
English: Thanks, Deputy Minister. I have a feeling you enjoyed that question. Surveys by the Federation of Small Businesses in Wales show that many firms are looking to adopt electric vehicles in the next five to 10 years, which is great news. However, at present, the cost of electric vehicles and the lack of charging infrastructure are key barriers to businesses wishing to decarbonise transport. This cost runs the risk of leaving small businesses out of the EV system, whereas larger organisations may have greater resources to include this new technology in their working environments. What plan do you have, Deputy Minister, to incentivise the shift to electric vehicles by introducing tax incentives or scrappage schemes as has happened previously?
Welsh: Diolch, Ddirprwy Weinidog. Mae gennyf deimlad eich bod wedi mwynhau'r cwestiwn hwnnw. Mae arolygon gan y Ffederasiwn Busnesau Bach yng Nghymru yn dangos bod llawer o gwmnïau'n awyddus i ddefnyddio cerbydau trydan yn ystod y pump i 10 mlynedd nesaf, sy'n newyddion gwych. Fodd bynnag, ar hyn o bryd, mae cost cerbydau trydan a diffyg seilwaith gwefru yn rhwystrau allweddol i fusnesau sy'n dymuno datgarboneiddio trafnidiaeth. Golyga'r gost hon fod busnesau bach mewn perygl o gael eu gadael allan o'r system gerbydau trydan, tra bo gan sefydliadau mwy o faint fwy o adnoddau, o bosibl, i gyflwyno'r dechnoleg newydd hon yn eu hamgylcheddau gwaith. Pa gynllun sydd gennych, Ddirprwy Weinidog, i gymell y newid i gerbydau trydan drwy gyflwyno cymhelliadau treth neu gynlluniau sgrapio fel sydd wedi digwydd yn y gorffennol?
English: Could I first of all welcome the investment in that charging infrastructure that we're now going to see within the Bridgend area, which is £450,000 being invested in kerbside parking charging facilities? That is really welcome. But would the Minister agree with me that, actually, greener transport is also tied up with what we do with moving people into active transport as well? And would he welcome the fact that the cross-party group, which I have the privilege of chairing and which many Members here are on, with the active travel group, will be launching next Tuesday in Penyrheol school in Gorseinon, with the headteacher and with the pupils there, the toolkit for schools to move to active travel? Because that's the secret not only to children moving to cycling and walking to school, but also their parents not driving their children to school as well, and choosing to walk with them and to find alternative means. So, it's lifting cars off the road as well as moving to electric cars.
Welsh: Yn gyntaf, a gaf fi groesawu'r buddsoddiad y byddwn yn ei weld yn y seilwaith gwefru yn ardal Pen-y-bont ar Ogwr, sef y £450,000 a fuddsoddir mewn cyfleusterau gwefru ar gyfer lleoedd parcio ar ymyl y palmant? Mae hynny i'w groesawu'n fawr. Ond a fyddai'r Gweinidog yn cytuno bod trafnidiaeth fwy gwyrdd hefyd yn cysylltu â'r hyn a wnawn gydag annog pobl i ddewis teithio llesol hefyd? Ac a fyddai'n croesawu'r ffaith y bydd y grŵp trawsbleidiol, y caf y fraint o'i gadeirio ac y mae llawer o'r Aelodau yma'n aelodau ohono, yn lansio'r pecyn cymorth i ysgolion newid i deithio llesol gyda'r grŵp teithio llesol ddydd Mawrth nesaf yn ysgol Penyrheol yng Ngorseinon, gyda'r pennaeth a'r disgyblion yno? Oherwydd dyna'r gyfrinach nid yn unig i sicrhau bod plant yn newid i feicio a cherdded i'r ysgol, ond hefyd i sicrhau nad yw rhieni'n gyrru eu plant i'r ysgol, ac yn dewis cerdded gyda hwy a dod o hyd i ddulliau amgen. Felly, mae a wnelo hyn â dod â cheir oddi ar y ffordd yn ogystal â newid i geir trydan.
English: I think that's an absolutely central point - we don't want simply to transfer the existing fleet of cars from petrol and diesel over to electric; we want fewer cars on the road, for all sorts of reasons that cars cause harm. But we want to give people choice, and we can do that by providing electric car clubs - something I'm very keen on - with communities having easy access to a car club so they don't need to own multiple cars in the family. But also, we're looking at shifting - . This is what modal shift is about - moving from cars to others, public transport and, for local journeys, active travel. And I must commend Huw Irranca-Davies for the work and leadership he's shown through the active travel group. For newer Members, who are still getting to grips with cross-party groups, I would say the cross-party group on active travel is among the most effective, and that is in large part because of the cross-party buy-in, the fact that it brings groups from around Wales together, and then for the close relationship Huw Irranca-Davies has with the Government, feeding that challenge through to Ministers to try and get change. And I'm very pleased that you are launching the toolkit for schools, because, clearly, disrupting the current pattern of journeys to school is an essential part of achieving modal shift, and I wish him luck with that launch.
Welsh: Credaf fod hwnnw'n bwynt hollbwysig - rydym am wneud mwy na newid y fflyd bresennol o geir o fod yn geir petrol a diesel i fod yn geir trydan; rydym yn awyddus i weld llai o geir ar y ffordd, am bob math o resymau fod ceir yn achosi niwed. Ond rydym am roi dewis i bobl, a gallwn wneud hynny drwy ddarparu clybiau ceir trydan - rhywbeth rwy'n awyddus iawn i'w weld - gyda chymunedau'n cael mynediad hawdd at glwb ceir fel nad oes angen iddynt fod yn berchen ar fwy nag un car yn y teulu. Ond hefyd, rydym yn edrych ar newid - . Dyma yw hanfod newid dulliau teithio - newid o geir i ddulliau eraill, trafnidiaeth gyhoeddus, a theithio llesol ar gyfer teithiau lleol. Ac mae'n rhaid imi ganmol Huw Irranca-Davies am y gwaith a'r arweinyddiaeth y mae wedi'i dangos drwy'r grŵp teithio llesol. I'r Aelodau mwy newydd, sy'n dal i ymgynefino â grwpiau trawsbleidiol, byddwn yn dweud bod y grŵp trawsbleidiol ar deithio llesol ymhlith y mwyaf effeithiol, ac mae hynny i raddau helaeth oherwydd y cyfranogiad trawsbleidiol, y ffaith ei fod yn dod â grwpiau o bob rhan o Gymru ynghyd, ac oherwydd y berthynas agos sydd gan Huw Irranca-Davies â'r Llywodraeth, wrth iddo fwydo'r her honno i Weinidogion er mwyn ceisio sicrhau newid. Ac rwy'n falch iawn eich bod yn lansio'r pecyn cymorth i ysgolion, oherwydd yn amlwg, mae addasu'r patrwm presennol o deithiau i'r ysgol yn rhan hanfodol o newid dulliau teithio, a phob lwc iddo gyda'r lansiad hwnnw.
English: Yes. I recently agreed a further £9.3 million of funding to local authorities and Transport for Wales for projects supporting the development and delivery of the north Wales metro, including enhancements to active travel, bus and rail infrastructure across the north.
Welsh: Gwnaf. Yn ddiweddar, cytunais i roi £9.3 miliwn yn ychwanegol o gyllid i awdurdodau lleol a Trafnidiaeth Cymru ar gyfer prosiectau sy'n cefnogi'r gwaith o ddatblygu a darparu metro gogledd Cymru, gan gynnwys gwelliannau i'r seilwaith bysiau, rheilffyrdd a theithio llesol ar draws y gogledd.
English: Thank you, Deputy Minister, for your updates on the progress of the north Wales metro. And I'm sure Members from across the Chamber will welcome the speeding up of this project, actually, and the benefits it could have for the people of north Wales. Initially, these plans were proposed in 2016, for delivery in around 2035 - so, a nearly 20-year timescale to see a north Wales metro take place. I'm not sure that's acceptable any more, and certainly in times of a climate emergency and encouraging more people onto public transport. So, I'd ask the Deputy Minister what he will do to speed up this programme of work and see this programme of work expand in north Wales.
Welsh: Diolch am eich diweddariadau ar gynnydd metro gogledd Cymru, Ddirprwy Weinidog. Ac rwy'n siŵr y bydd Aelodau o bob rhan o'r Siambr yn falch o weld y gwaith ar y prosiect hwn yn cyflymu, a'r buddion y gallai eu darparu i bobl gogledd Cymru. Cynigiwyd y cynlluniau hyn gyntaf yn 2016, i'w cyflawni oddeutu 2035 - felly amserlen o bron i 20 mlynedd ar gyfer cyflawni metro gogledd Cymru. Nid wyf yn siŵr a yw hynny'n dderbyniol mwyach, yn sicr, a ninnau mewn argyfwng hinsawdd ac yn ceisio annog mwy o bobl i ddefnyddio trafnidiaeth gyhoeddus. Felly, hoffwn ofyn i'r Dirprwy Weinidog beth y bydd yn ei wneud i gyflymu'r rhaglen waith ac i sicrhau ei bod yn ehangu yng ngogledd Cymru.
English: As a Flintshire councillor, and previous streetscene and highways cabinet member, and also a member of the committee you mentioned earlier, I'm aware of the significant funding across the region - metro funding. However, to raise awareness and increase engagement across north Wales, we need to have delivery of the distinctive metro branding linking the stations, bus transport, cycle routes and park-and-rides that Welsh Government have funded, working with local authorities. Also, artists' impressions of proposed new stations would be really good as well. It would just help raise awareness and increase engagement with our communities of the work that's taking place and is due to take place in the future. Would the Deputy Minister provide an update regarding the metro branding and signage that I believe Transport for Wales were to lead on in 2021? Thank you.
Welsh: Fel cynghorydd yn sir y Fflint, a chyn-aelod o'r cabinet dros wasanaethau stryd a phriffyrdd, ac aelod hefyd o'r pwyllgor y sonioch chi amdano yn gynharach, rwy'n ymwybodol o'r cyllid sylweddol ledled y rhanbarth - cyllid ar gyfer y metro. Fodd bynnag, er mwyn codi ymwybyddiaeth a chynyddu ymgysylltiad ar draws gogledd Cymru, mae angen inni sicrhau bod gennym frand arbennig i gysylltu gorsafoedd y metro, trafnidiaeth ar fysiau, llwybrau beicio, a'r gwasanaethau parcio a theithio y mae Llywodraeth Cymru wedi'u hariannu, gan weithio gydag awdurdodau lleol. Byddai argraff arlunydd o'r gorsafoedd newydd arfaethedig yn dda iawn hefyd. Byddai'n helpu i godi ymwybyddiaeth a chynyddu ymgysylltiad â'n cymunedau ynghylch y gwaith sydd ar y gweill a'r gwaith a fydd yn mynd rhagddo yn y dyfodol. A wnaiff y Dirprwy Weinidog roi diweddariad ynglŷn ag arwyddion a brand y metro, gwaith yr oedd Trafnidiaeth Cymru i fod i arwain arno yn 2021? Diolch.
English: Well, thank you for the question, and I certainly agree with you that branding imagery is really important to generate an excitement amongst people that change is coming, and to give people faith that change is coming too. So, I take the point on board. I am discussing this with TfW around the south Wales metro, so I promise to add that to the conversations I'm having and keep the Member updated; I think it's a strong point she makes.
Welsh: Wel, diolch am eich cwestiwn, ac rwy'n sicr yn cytuno â chi fod delweddau brand yn bwysig iawn i ennyn cynnwrf ymysg pobl fod newid yn dod, ac i roi ffydd i bobl fod newid yn dod hefyd. Felly, rwy'n derbyn y pwynt. Rwy'n trafod hyn gyda Trafnidiaeth Cymru yng nghyswllt metro de Cymru, felly rwy'n addo ychwanegu hynny at y sgyrsiau rwy'n eu cael ac i roi'r wybodaeth ddiweddaraf i'r Aelod; credaf fod ei phwynt yn un cryf.
English: I thank my colleague from across the Chamber, Mr Rowlands, for tabling this important question, and I do agree with my colleague Carolyn Thomas as well because it is an important question. It's important that the north Wales metro delivers for generations to come, and it is that transport network, as the Minister agrees, that north Wales does deserve. For residents in Alyn and Deeside, this is about delivering the Flintshire corridor to act as a spine of the north Wales metro, but it's also about creating key transport hubs to achieve a fully integrated, multimodal system. Does the Minister agree with me that delivering the Flintshire corridor is essential to ensure residents in my community of Alyn and Deeside will benefit from the north Wales metro, a very important project?
Welsh: Diolch i fy nghyd-Aelod ar ochr arall y Siambr, Mr Rowlands, am gyflwyno'r cwestiwn pwysig hwn, ac rwy'n cytuno hefyd â fy nghyd-Aelod, Carolyn Thomas, oherwydd mae'n gwestiwn pwysig. Mae'n bwysig fod metro gogledd Cymru yn darparu ar gyfer cenedlaethau'r dyfodol, a dyma'r rhwydwaith trafnidiaeth y mae gogledd Cymru yn ei haeddu, fel y cytuna'r Gweinidog. I drigolion Alun a Glannau Dyfrdwy, mae hyn yn ymwneud â sicrhau bod coridor sir y Fflint yn gweithredu fel asgwrn cefn i fetro gogledd Cymru, ond mae hefyd yn ymwneud â chreu canolfannau trafnidiaeth allweddol i gyflawni system aml-ddull a chwbl integredig. A yw'r Gweinidog yn cytuno bod creu coridor sir y Fflint yn hanfodol i sicrhau y bydd trigolion fy nghymuned, Alun a Glannau Dyfrdwy, yn elwa o fetro gogledd Cymru, sy'n brosiect pwysig iawn?
English: Well, I ought to commend the Member on his ingenuity of trying to present this in this way. Of course, the Flintshire corridor is a 13 km, two-lane dual carriageway, so it's not immediately apparent to me that it's an integral part of the north Wales metro, and also it is covered by the roads review scheme, and I couldn't pre-empt what decisions they make, because, obviously, as part of the review, new road schemes do have a role. We're not ruling out any new road building, but it should not be the default solution to any transport problems. I think that needs to be the big change. So, I anticipate seeing far fewer road schemes, and that those road schemes that are taken forward have a very clear criteria and reason for them. Whether or not the Flintshire corridor meets those tests is something that the roads review scheme will be looking at over the next year.
Welsh: Wel, dylwn ganmol yr Aelod am ei ddyfeisgarwch yn ceisio cyflwyno'r mater yn y ffordd hon. Wrth gwrs, ffordd ddeuol ddwy lôn 13 cilometr yw coridor sir y Fflint, felly nid yw'n gwbl amlwg i mi ei bod yn rhan annatod o fetro gogledd Cymru, ac mae hefyd wedi'i chynnwys yng nghynllun yr adolygiad ffyrdd, ac ni allaf ragweld pa benderfyniadau y byddant yn eu gwneud, oherwydd yn amlwg, fel rhan o'r adolygiad, mae rôl gan gynlluniau ffyrdd newydd. Nid ydym yn diystyru adeiladu ffyrdd newydd, ond ni ddylai fod yn ateb diofyn i unrhyw broblem drafnidiaeth. Credaf mai dyna'r newid mawr sydd ei angen. Felly, rwy'n rhagweld gweld llai o lawer o gynlluniau ffyrdd, ac y bydd meini prawf a rhesymau clir iawn dros y cynlluniau ffyrdd a gaiff eu datblygu. Bydd cynllun yr adolygiad ffyrdd yn edrych i weld a yw coridor sir y Fflint yn bodloni'r profion hynny dros y flwyddyn nesaf.
English: Diolch, Llywydd. Minister, as you'll know, over recent months I've been extremely concerned about the number of river pollution incidents. I know I'm not alone in this, as many pollution incidents have been raised with me on a regular basis. Now, let me be clear, and for avoidance of doubt, I am certainly not pointing the finger of blame at our farmers. Now, having undertaken research, I am concerned about the number of releases by Dŵr Cymru made through each combined sewer overflow over the last four years. The findings are actually very startling. The number of spills recorded by Welsh Water using the 12/24 block counting method in 2018 were 48,158; 2019 - 73,517; 2020 - 104,482, and to date this year, 59,275. As I have repeatedly said, and many in our group have echoed, one pollution incident is one too many. Now, whilst the data for this year needs to be quality assured, the figures indicate that the total duration of all spills prior to processing through the 12/24-hour counting method is 516,270.5 hours. So, if you divide that by 24, we reach the startling fact that Wales has seen 21,511 days' worth of non-stop spills this year alone. So, would you agree with me, Minister, that the combined overflow situation in Wales can now be considered as a crisis? Thank you.
Welsh: Diolch, Lywydd. Weinidog, fel y gwyddoch, dros y misoedd diwethaf, rwyf wedi bod yn hynod bryderus ynghylch nifer yr achosion o lygredd afon. Gwn nad fi yw'r unig un, gan fod nifer o achosion o lygredd wedi'u dwyn i fy sylw'n rheolaidd. Nawr, gadewch imi ddweud yn glir, ac er mwyn osgoi unrhyw amheuaeth, yn sicr, nid wyf yn pwyntio bys at ein ffermwyr. Nawr, ar ôl gwneud gwaith ymchwil, rwy'n poeni am nifer y gollyngiadau gan Dŵr Cymru a wnaed drwy bob gorlif carthffosiaeth cyfunol dros y pedair blynedd diwethaf. Mae'r canfyddiadau'n frawychus iawn. Nifer y gollyngiadau a gofnodwyd gan Dŵr Cymru gan ddefnyddio'r dull cyfrif blociau 12/24 yn 2018 oedd 48,158; 2019 - 73,517; 2020 - 104,482, a hyd yn hyn eleni, 59,275. Fel rwyf wedi'i ddweud dro ar ôl tro, ac fel y mae nifer yn ein grŵp wedi adleisio, mae un achos o lygredd yn un yn ormod. Nawr, er bod angen sicrhau ansawdd y data ar gyfer eleni, mae'r ffigurau'n dangos bod cyfanswm yr holl ollyngiadau cyn prosesu drwy'r dull cyfrif 12/24 awr yn 516,270.5 awr. Felly, os rhannwch hynny â 24, down at y ffaith syfrdanol fod Cymru wedi cael gwerth 21,511 diwrnod o ollyngiadau di-stop eleni yn unig. Felly, a fyddech yn cytuno, Weinidog, y gellir ystyried y sefyllfa mewn perthynas â gorlifoedd cyfunol yng Nghymru yn argyfwng bellach? Diolch.
English: There are no interventions in questions.
Welsh: Nid oes unrhyw ymyriadau mewn cwestiynau.
English: So, again, I think the conclusion you're coming to is a bit of a stretch from the set of facts that you're presenting, basically. So, as I said in my first answer, I'll just reiterate it: there are, of course, a number of players that affect the watercourses and water quality across Wales. They go from every single one of us to our communities, to our industries, to the people who use the water, and who discharge it into our river systems. That includes, of course, the water companies, but it also includes farmers and agri-businesses, and everybody must play their part. Everybody must reduce their emissions, everybody has to go ahead with a greener, cleaner way of using our watercourses, or we will not get them back into good conservation order and increase our biodiversity and, indeed, our water quality. So, of course, we will need to work together, and, as I said, we're undertaking a review of where the regulation sits, where the delivery sits, whether it's in exactly the right place, whether it's effective, whether it's not effective, and how we can increase both our regulation and our delivery partners' ability to improve our watercourses. So, we're all trying to get to the same place. But it's not a question of pointing a finger of blame, everyone must do their part and that absolutely does include the farmers.
Welsh: Felly, unwaith eto, credaf fod eich casgliad yn ymestyn pethau braidd o'r set o ffeithiau a gyflwynwch. Felly, fel y dywedais yn fy ateb cyntaf, fe wnaf ei ailadrodd: mae llawer iawn o bobl, wrth gwrs, yn effeithio ar gyrsiau dŵr ac ansawdd dŵr ledled Cymru. Mae hynny'n cynnwys pob un ohonom, ein cymunedau, ein diwydiannau, a'r bobl sy'n defnyddio'r dŵr, ac sy'n ei ollwng i'n hafonydd. Mae'n cynnwys, wrth gwrs, y cwmnïau dŵr, ond mae hefyd yn cynnwys ffermwyr a busnesau amaeth, ac mae'n rhaid i bawb chwarae eu rhan. Mae'n rhaid i bawb leihau eu hallyriadau, mae'n rhaid i bawb fwrw ymlaen â ffordd fwy gwyrdd a glanach o ddefnyddio ein cyrsiau dŵr, neu ni fydd modd inni wella eu cyflwr a chynyddu ein bioamrywiaeth, ac ansawdd ein dŵr yn wir. Felly, wrth gwrs, bydd angen inni weithio gyda'n gilydd, ac fel y dywedais, rydym yn cynnal adolygiad o'n trefn reoleiddiol, y gwaith cyflawni, ac a yw lle dylai fod, a yw'n effeithiol ai peidio, a sut y gallwn gynyddu ein rheoleiddio a gallu ein partneriaid cyflenwi i wella ein cyrsiau dŵr. Felly, mae pawb ohonom yn ceisio cyrraedd yr un lle. Ond nid yw'n fater o bwyntio bys, mae'n rhaid i bawb chwarae eu rhan, ac mae hynny'n sicr yn cynnwys y ffermwyr.
English: Thank you, Minister. Now, on another topic, I am concerned that planning applications are at a standstill due to the new targets for phosphate pollution in rivers. The Home Builders Federation have informed me that the delivery of all new homes, both affordable and private, is being affected in numerous authorities, including Monmouth, Newport, Carmarthenshire, Wrexham, Flintshire, Ceredigion, Pembrokeshire, Brecon Beacons national park and Powys. In fact, the Welsh Government's written response to Monmouth council's preferred strategy for its replacement local development plan states that: 'The Deposit Plan and associated HRA must demonstrate nutrient neutrality or betterment in order to be considered sound.' Whilst I am familiar with the special areas of conservation management oversight group, the planning sub-group and the NRW project board with its several work streams, could you just clarify to me how an LPA is to demonstrate nutrient neutrality when there is no agreed solution or guidance as yet offered by your Welsh Government? Diolch.
Welsh: Diolch, Weinidog. Nawr, ar bwnc arall, rwy'n pryderu bod ceisiadau cynllunio wedi dod i stop oherwydd y targedau newydd ar gyfer llygredd ffosffad mewn afonydd. Mae'r Ffederasiwn Adeiladwyr Cartrefi wedi dweud wrthyf fod y gwaith o gyflenwi pob cartref newydd, rhai fforddiadwy a rhai preifat, yn cael ei effeithio mewn nifer o awdurdodau, gan gynnwys Mynwy, Casnewydd, sir Gaerfyrddin, Wrecsam, sir y Fflint, Ceredigion, sir Benfro, parc cenedlaethol Bannau Brycheiniog a Phowys. Mewn gwirionedd, mae ymateb ysgrifenedig Llywodraeth Cymru i'r strategaeth a ffefrir gan gyngor Mynwy ar gyfer eu cynllun datblygu lleol newydd yn nodi: 'Rhaid i'r Cynllun Adnau a'r Asesiad Rheoliadau Cynefinoedd cysylltiedig ddangos niwtraliaeth maethynnau neu welliant er mwyn cael eu hystyried yn gadarn.' Er fy mod yn gyfarwydd â'r grŵp goruchwylio rheoli ardaloedd cadwraeth arbennig, yr is-grŵp cynllunio a bwrdd prosiect CNC gyda'i nifer o ffrydiau gwaith, a allwch chi egluro i mi sut y gall awdurdod cynllunio lleol ddangos niwtraliaeth maethynnau pan nad yw Llywodraeth Cymru wedi cytuno ar ddatrysiad neu gynnig unrhyw ganllawiau eto? Diolch.